กระทรวงวัฒนธรรม จัดการแสดงโขนรามเกียรติ์ สนองพระราชดำริสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า การจัดการแสดงโขนเรื่องรามเกียรติ์ ชุดลักษมีสีดา ครั้งนี้นับเป็นหนึ่งในโครงการเผยแพร่ศิลปวัฒนธรรมทั่วทิศแผ่นดินไทย เพื่อสนองแนวพระราชดำริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และการประกาศขึ้นทะเบียนมรดกทางวัฒนธรรมที่จับต้องไม่ได้ของยูเนสโก ด้วยการนำทุนทางวัฒนธรรมมาต่อยอดสร้างสรรค์เพื่อเพิ่มคุณค่าและมูลค่าทางเศรษฐกิจ โดยกิจกรรมจัดขึ้นตั้งแต่เดือนธันวาคม 2564 - กันยายน 2565 จำนวน 14 ครั้งใน 4 ภูมิภาค ได้แก่ ภาคกลาง ในงานยอยศยิ่งฟ้าอยุธยามรดกโลก จังหวัดพระนครศรีอยุธยา งานวันสมเด็จพระนางเจ้ารำไพพรรณี จังหวัดจันทบุรี  งานฤดูหนาว วันที่ 26 ธันวาคม  ณ อนุสาวรีย์สามกษัตริย์  จังหวัดเชียงใหม่  ภาคใต้งานวันอนุรักษ์มรดกไทย จังหวัดพัทลุง  โดยการจัดงานในครั้งนี้ได้ดำเนินการตามมาตรการการป้องกันการแพร่ระบาดของโรคโควิด-19 อย่างเคร่งครัด